home

În cadrul proiectului „Proces educațional optimizat în viziunea competențelor societății cunoașterii”, ai cărui beneficiari sunt elevi și cadre didactice din toate liceele din țară, a demarat, începând cu data de 19 iulie 2010, activitatea de formare a persoanelor cu atribuții în evaluare, examinare si proiectare curriculară din licee (în medie, 1 persoană/liceu). media type="youtube" key="QHyWnO5Xu9Q?fs=1" height="405" width="500" align="right" Din județul Satu Mare, au participat: Dângă Adriana Codrean Codruta Kovacs Erika Porumbăceanu Antonela Podolyak Liliana Lidia Lupşa Andrada Macec Sorina Daniela Habuczki Hajnalka Popescu Monica Lohan Viorica Stancu Ana Pop Aurelia Popa Vasile Tâlvâc Diana Tarcza Maria Istoc Roxana Sas Marinescu Adriana Moise Rodica Cuha Ionel Virgil Cozma Georgeta Cziprok Andrei Fecske Manuela Ruff Sofia Moldovan Nicolae Tamas Filomela Rusu Marius Andrei Marita Daniela Brumboiu Mariana Sava Izabela Mariana Risco Emilia Govor Maria

Activitatea de formare, cu o durată de 3 zile/sesiune, a avut în vedere instruirea profesorilor pentru aplicarea la clasă a curriculumului integrat, inter- și transdisciplinar, prin proiecte didactice transdisciplinare. Persoanele formate în cadrul sesiunilor organizate la nivelul întregii țări (circa 59 de sesiuni) vor deveni resurse importante în plan local, ele având mai departe ocazia si sarcina de a forma în cadrul fiecărui liceu de proveniență o echipă care să aplice la clasă curriculumul integrat inovator, pe parcursul anului școlar 2010-2011. În urma formării și beneficiind de ghidul de aplicare la clasă a curriculumului transdisciplinar, de proiectele didactice elaborate și de asistența tehnică oferită în cadrul forumului de discuții, liceele vor putea demara din luna septembrie 2010 aplicarea la clasă a curriculumului și a proiectelor didactice transdisciplinare, prin:
 * formarea unei echipe de proiect, care să implementeze curriculumul si proiectele didactice transdisciplinare începând din anul școlar 2010-2011. Echipa va include cel puțin persoanele cu rol în evaluare si curriculum din liceu, directorul și 25 de elevi;
 * desfăsurarea orelor în cadrul noului opțional având ca model proiectele didactice transdisciplinare propuse (câte unul pentru fiecare domeniu – științific și umanist);
 * raportare și feedback din partea echipei de proiect din liceu, după derularea primelor 4 luni de implementare; rapoartele vor fi înglobate într-un studiu privind implementarea curriculumului și proiectelor transdisciplinare.

Toți profesorii care vor aplica la clasă opționalul dezvoltat prin proiect vor primi certificate care să ateste derularea acestei activități, în timp ce liceele în care se va aplica în mod real acest proiect vor fi promovate pe site-urile ministerului precum și în cadrul altor pagini web dedicate proiectelor didactice.

La finalizarea etapei de aplicare la clasă, implementarea curriculumului integrat va continua prin organizarea concursului de proiecte didactice integrate, inter- și transdisciplinare. La începutul anului 2011 liceele vor avea ocazia să participe la concursul de proiecte didactice transdisciplinare organizat în cadrul proiectului, în urma căruia:
 * echipele participante la concurs vor primi o adeverință care să ateste participarea lor în cadrul concursului și implicit în cadrul proiectului finanțat din Fondul Social European, prin Programul Operațional Sectorial Dezvoltarea Resurselor Umane 2007-2013;
 * echipele câstigătoare vor primi un certificat de excelență care va adeveri calitatea de creatori de conținut educațional, urmând ca temele transdisciplinare propuse să fie publicate în cadrul proiectului;
 * marele premiu va fi acordat unui număr de 8 licee, câte unul pentru fiecare regiune de dezvoltare a țării și va consta în oportunitatea de a dezvolta proiecte didactice integrate, inter- și transdisciplinare într-un mediu virtual, utilizând echipamente bazate pe tehnologia multi-touch și aplicații software corespunzătoare. Astfel, liceele câștigătoare vor fi dotate cu laboratoare multi-touch, conținând fiecare câte 4 mese multi-touch, 1 tablă multi-touch, 1 video proiector si 1 server.

București, 05.08.2010 Unitatea de Management al Proiectelor cu Finanțare Externă – Ministerul Educatiei, Cercetării, Tineretului si Sportului Strada Spiru Haret 12, etaj 2, sector 1, Bucuresti, 010176 Contact: Irina Velter, manager de proiect & coordonator elaborare si implementare proiecte MECTS-UMPFE Tel: +4021 305 59 99 Fax: +4021 305 59 89 E-mail: transdisciplinar@pmu.ro Web: www.transdisciplinar.pmu.ro